Ouma byna vas oor KersgeskenkSjokoladelikeur-lekkernye. Foto: http://www.freeimages.com/ Die ma van ŉ 11 jaar oue seun in Duitsland het haar skoonma by die polisie gaan aankla ná sy vir haar kleinseun sjokoladelikeur-lekkernye vir Kersfees gegee het. Dié tipe lekkernye is ŉ baie gewilde geskenk onder baie families in Duitsland oor Kersfees. Plaaslike owerhede het Dinsdagoggend gesê die ma was “heeltemal histeries” van woede toe sy polisielede in die suidelike staat van Duitsland, Bavaria, vertel het van die geskenk wat alkohol bevat. Die polisie het die vrou se skoonma, ŉ 67-jarige vrou, gebel en die saak gesluit ná die vrou erken het dat dit nie reg was om dit vir ŉ 11-jarige te gee nie en ŉ waarskuwing van die polisie ontvang het. Die 11 jaar oue seun het glo ŉ stukkie van die sjokolade geproe, maar dit nie geëet nie.